Ο διαβητολόγος παρακολουθεί και αξιολογεί δομημένα και συνεχόμενα την πρόοδο του ασθενή του, με σκοπό να προσδιορίσει την αποτελεσματικότητα της παρεχόμενης φροντίδας στην εξέλιξη της ασθένειάς του.  Αυτή η συνεχής αξιολόγηση περιλαμβάνει: Μέτρηση της γλυκοζυλιωμένης αιμοσφαιρίνης (HbA1c). Εξέταση του ιστορικού του ασθενή, για την αξιολόγηση της αποτελεσματικότητας της φαρμακευτικής αγωγής που λαμβάνει. Επανεξέταση των κλινικών συμπτωμάτων του ασθενή.  Επανεξέταση των εξατομικευμένων στόχων του ασθενή. Εξέταση επιπρόσθετων παραγόντων κινδύνου. Αξιολόγηση της συναισθηματικής κατάστασης του ασθενή.   Επαναπροσαρμογή του παρεχόμενου σχεδίου αυτοφροντίδας. Προσαρμογή φαρμακευτικής αγωγής αν είναι απαραίτητο (προσαρμογή δόσης, συνδυασμός φαρμάκων). Κάθε τουλάχιστον τρεις με έξι μήνες ο ασθενής θα πρέπει να εξετάζεται για:  Το βάρος και τον δείκτη μάζας του σώματός του Την αρτηριακή του πίεση Την υγεία των ποδιών του  Σε ετήσια βάση ο ασθενής θα πρέπει:  Να αξιολογείται για τον τρόπο διατροφής του, τα επίπεδα της σωματικής του δραστηριότητας, για το αν και πόσο καπνίζει και για τη φαρμακευτική αγωγή που λαμβάνει.  Να αξιολογείται για το πόσο αποτελεσματικά διαχειρίζεται τον διαβήτη του μέσω του τεστ HbA1c. Να εξετάζεται για επιπλοκές του διαβήτη, μέσω εξετάσεων των ματιών, των ποδιών, των νεφρών και της καρδιάς.  Να υποβάλλεται σε εξετάσεις μέτρησης της ολικής του χοληστερίνης, των τριγλυκεριδίων του και της χοληστερίνης λιποπρωτεϊνών υψηλής πυκνότητας (HDL). Κάθε τουλάχιστον δύο χρόνια, ο ασθενής θα πρέπει να υποβάλλεται σε ολοκληρωμένη οφθαλμολογική εξέταση.